ব্রুজস
ব্রুজস (/bruːʒ/ BROOZH, ওলন্দাজ: Brugge [ˈbrʏɣə] (শুনুন)) হলো বেলজিয়ামের ফ্লেমিশ অঞ্চলের পশ্চিম ফ্ল্যান্ডার্স প্রদেশের রাজধানী এবং জনসংখ্যার ভিত্তিতে দেশের সপ্তম বৃহত্তম শহর। জিবার্গ্গের ১,০৭৫ হেক্টর উপকূলসহ পুরো শহরটির আয়তন ১৩,৮৪০ হেক্টর (১৩৮.৪০ বর্গ কিলোমিটার; ৫৩.৪৪ বর্গ মাইল)। এই ঐতিহাসিক শহরটি ইউনেস্কোর বিশ্ব ঐতিহ্যবাহী স্থান। এটি দেখতে ডিম্বাকৃতি এবং আকারে প্রায় ৪৩০ হেক্টর। ১ জানুয়ারি ২০০৮ এর হিসাবে শহরটির মোট জনসংখ্যা ১১৭,০৭৩ জন, যার মধ্যে প্রায় ২০,০০০ জন শহরের কেন্দ্রে বাস করে। বহিরাগত কমিউটার জোন সহ মেট্রোপলিটন এলাকা ৬১৬ বর্গ কিলোমিটার (২৩৮ বর্গ মাইল) এলাকা জুড়ে ১ জানুয়ারি ২০০৮ পর্যন্ত মোট বাসিন্দা ২৫৫,৮৪৪ জন। আমস্টারডাম এবং সেন্ট পিটার্সবারর্গের মতো কয়েকটি উত্তর খাল-ভিত্তিক শহর আছে, যা উত্তরের ভেনিস নামেও পরিচিত। ব্রুজসের বন্দরটির জন্য একটি উল্লেখযোগ্য অর্থনৈতিক গুরুত্ব রয়েছে এবং এটি একসময় বিশ্বের অন্যতম প্রধান বাণিজ্যিক শহর ছিল। ব্রুজস কলেজ অফ ইউরোপের আসন হিসেবে সুপরিচিত, যা ইউরোপীয় পড়াশোনা জন্য একটি বিশ্ববিদ্যালয় ইনস্টিটিউট।